CELEX: 31980R2213
Language: hr
Date: 1980-06-27 00:00:00
Title: Uredba Vijeća (EEZ) br. 2213/80 od 27. lipnja 1980. o sklapanju Sporazuma između Vlade Republike Gvineje Bisau i Europske ekonomske zajednice o ribolovu u obalnim vodama Gvineje Bisau i dvije razmjene pisama u vezi s tim Sporazumom

04/Sv. 009
            
            
               HR
            
            
               Službeni list Europske unije
            
            
               6
            
         31980R2213
   
               L 226/33
            
            
               SLUŽBENI LIST EUROPSKE UNIJE
            
            
               27.06.1980.
            
         
      UREDBA VIJEĆA (EEZ) br. 2213/80
   od 27. lipnja 1980.
   o sklapanju Sporazuma između Vlade Republike Gvineje Bisau i Europske ekonomske zajednice o ribolovu u obalnim vodama Gvineje Bisau i dvije razmjene pisama u vezi s tim Sporazumom
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da je u interesu Zajednice odobriti Sporazum između Europske ekonomske zajednice i Vlade Republike Gvineje Bisau o ribolovu u obalnim vodama Gvineje Bisau te dvije razmjene pisama u vezi s tim Sporazumom, koji je potpisan 27. veljače 1980. u Bruxellesu;
   budući da sklapanje Sporazuma čini ništavnom Odluku Vijeća 80/255/EEZ od 26. veljače 1980. o sklapanju Sporazuma u obliku razmjene pisama o privremenoj primjeni Sporazuma između Vlade Republike Gvineje Bisau i Europske ekonomske zajednice te dvije razmjene pisama u vezi s tim Sporazumom (2),
   DONIJELO JE OVU UREDBU:
   Članak 1.
   Sporazum između Vlade Republike Gvineje Bisau i Europske ekonomske zajednice o ribolovu u obalnim vodama Gvineje Bisau i dvije razmjene pisama u vezi s tim Sporazumom odobravaju se u ime Zajednice.
   Instrumenti iz prethodnog stavka prilažu se ovoj Uredbi.
   Članak 2.
   Predsjednik Vijeća izdaje obavijest predviđenu u članku 18. Sporazuma (3).
   Članak 3.
   Odluka 80/255/EEZ stavlja se izvan snage.
   Članak 4.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. lipnja 1980.
      
         
            Za Vijeće
         
         
            Predsjednik
         
         A. SARTI
         
      
   
   
      (1)  SL C 85, 8.4.1980., str. 103.
   
      (2)  SL L 58, 1.3.1980., str. 73.
   
      (3)  Datum stupanja na snagu Sporazuma objavljuje Glavno tajništvo Vijeća u Službenom listu Europskih zajednica.